Lukuaika noin 3 min

”Suomessa oli niin jämähtänyt meininki. Siellä riidellään kaikesta, eikä työpaikkoja näillä mahdollisuuksilla yksinkertaisesti löydy. Lontoossa verkostot ovat tuhatkertaiset Helsinkiin verrattuna.””Minulla jää palkasta paljon enemmän käteen, en tarvitse talvivaatteita ja voin ostaa viiniä vaikka öisin.”Yllä olevat kommentit ovat ikäisteni (28) korkeasti koulutettujen maastamuuttajien mielipiteitä syistä, joiden vuoksi he ovat muuttaneet työskentelemään ja rakentamaan elämäänsä muualle. Haastattelin tuntemiani nuoria koodareita, ekonomeja, fyysikkoja ja diplomi-insinöörejä. Lähtijöitä on yhä enemmän. Tilastokeskuksen mukaan vuonna 2006 Suomen jätti taakseen 3958 25-34 -vuotiasta, kun vuonna 2014 luku oli jo 4796. Samaa laulua laulaa elinkeinoelämän tutkimuslaitos Etla, jonka uuden julkistuksen mukaan globalisaatio uhkaa jopa joka neljättä suomalaista työpaikkaa. Tämä neljännes käsittää niin sanottuja aivotyöpaikkoja eli esimerkiksi ekonomisteja, ohjelmointialan ammattilaisia ja kirjanpitäjiä.Näiden alojen ammattilaisten ei ole pakko tulevaisuudessa enää työskennellä Suomessa, koska data kulkee niin Australiassa kuin Etelä-Afrikassakin.Sormieni alla työskentelevä tietokone vie minut verkkoon maapallomme jokaisessa kolkassa. Se on maailma, jossa kohtaavat perheeni, ystäväni ja työni. Voin sen avulla myös katsoa vaikka joka viikolle halvimmat lennot Suomeen tapaamaan lähimmäisiäni. Minun perheeni asuu Turussa, jonne ajan Helsingistä hieman alle kahdessa tunnissa. Lennän sinne paljon lyhyemmässä ajassa Tukholmasta. Suomen joukkoliikenteen hinnoilla se on halvempaakin.”Nuoret osaajat haluavat tehdä paljon ja haastaa itseään globaalissa maailmassa. Suomi ei ole siihen paras mahdollinen paikka.””Turussa oli siistiä olla laiska koulussa, mutta Tukholmassa ihaillaan fiksuja ihmisiä. En rehellisesti kaipaa Suomea.”Lähihistorian hurjin esimerkki nuorten maastamuutosta on Irlanti, joka menetti talouskriisinsä aikaan kokonaisen sukupolven ulkomaille valtion menokiristysten vuoksi. Vihreällä saarella esitellään tällä hetkellä alhaista työttömyysprosenttia, joka ei ehkä lähtijöiden määrään nähden ole ihme.Samasta vuodosta on kärsinyt myös muun muassa Portugali, jonka nuoret osaajat lähtevät muun muassa Kiinaan ja Englantiin tienaamaan ja verkostoitumaan.”Haluan elää maailmankansalaisena.”Kun ulkomailla sanotaan ”globalisation”, Suomessa vastataan ”kunniavelka, verorahat, koulutus ja isänmaa”.Lahjakkaat nuoret, jotka ovat opiskelleet itselleen kovalla työllä kompetenssia, haluavat kuitenkin vastinetta ajankäytölleen.